PPKE BTK

**PÁZMÁNY SZENIOR EGYETEM**

2017 őszi szemeszter

**Irodalom és spiritualitás**

*Tudományág:* irodalomtudomány

Az irodalom kezdetektől fogva újra és újra tárgyalja és értelmezi az embernek a saját egzisztenciális tapasztalatából kiinduló s az Istenre, a transzcendensre vonatkozó kérdését. Ez adja azt a tág keretet, melyben az irodalom és a spiritualitás, az irodalom és a vallás kapcsolódásait fogjuk megvizsgálni a kronológiai rendet követő, két félévre tervezett előadássorozatunkban. Istennel, illetve a metafizikai valósággal való kapcsolatteremtés a művészetek, köztük az irodalom egyik legősibb és legbensőbb ihletforrása, a misztikus és spirituális élmények egyszersmind sok tekintetben hasonlíthatóak az esztétikai teremtéshez és befogadáshoz. Az irodalom arról tanúskodik, hogy a hit és ‒ a tőle elválaszthatatlan kétely, tagadás – élményének mélysége abból fakad, hogy szorosan kötődik életünk legalapvetőbb eseményeit (születést és elmúlást, örömöt és szenvedést stb.) övező kérdéseinkhez. Az európai gondolkodás történetében az Istenre, a létezésünk természetfölötti vonatkozásaira való rákérdezés lehetőségei jelentős változásokon mentek keresztül. Ebből adódóan az előadások fontos szerepet szánnak az istenkereső, illetve vallásos irodalmi művek eredeti horizontjának, társadalom- és művelődéstörténeti szituációjának, továbbá nyelvi, mediális (és részben intézményi) feltételeinek, illetve ezek történeti változékonyságának. Továbbá kiemelten foglalkoznak a spiritualitás irodalmi toposzaival, formáival és műfajaival.

Az előadások **csütörtöki** napokon 17 órakor kezdődnek és 18.30-kor fejeződnek be.

|  |  |  |
| --- | --- | --- |
| Dátum | A kurzus előadásai | Előadó |
| Szept. 21. | |  | | --- | |  |   *“Bánatomban örömem,*  *Háborúban győzelem,*  *Halálomban kegyelem.”*  **Középkori Mária-legendák és prédikációk** | Dr. Maczák Ibolya |
| Szept. 28. | *„Bátoríts uram, édes Istenem, lelkemet, nyelvemet…”*  **Bornemisza Péter és a reformáció** | Dr. Maczák Ibolya |
| Okt. 5. | *„Repülvén áldjalak, élvén imádjalak”*  **Balassi Bálint istenes versei** | Dr. Maczák Ibolya |
| Okt. 12. | *„Tarts meg, Uram, engem végig az igaz tudományban!”*  **Pázmány Péter imádságai, prédikációi és vitairatai** | Dr. Maczák Ibolya |
| Okt. 19. | *„Vitézek Istene, te függsz az körösztfán”*  **Krisztus katonája: Zrínyi Miklós** | Dr. Maczák Ibolya |
| Okt. 26. | *"Aluszom, jó álom, mihelyt elenyészek*  *S élőből egy rakás minerále lészek."*  **A halhatatlanság problémája Csokonai életművében** | Dr. Molnár Krisztina |
| Nov. 9. | *"Bizton tekintem mély sirom éjjelét!"*  **Az elmúlás motívumának változatai Berzsenyi Dániel költészetében** | Dr. Molnár Krisztina |
| Nov. 16. | *“Rescipe finem!”*  **Erkölcs és hit mártírjai Kemény Zsigmondregény-univerzumában** | Dr. Kiczenko Judit |
| Nov. 23. | *“De nem köszönöm azt magam erejének:  Köszönöm az Isten gazdag kegyelmének.”*  **Arany János és a hit** | Dr. Kiczenko Judit |
| Nov. 30. | *“majd színről színre leend látásom odafenn”*  **Az Istennel perlekedő lelkész: Tompa Mihály** | Dr. Kiczenko Judit |
| Dec. 7. | “*S tudni mégis, hogy felettünk*  *Pajzzsal áll Isten kegyelme”*  **Madách Imre: *Az ember tragédiája*** | Dr. Kiczenko Judit |